Izziņa par atzinumos sniegtajiem iebildumiem

|  |
| --- |
| **likumprojektam „Grozījums likumā „Par aviāciju”” (VSS-74)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 09.03.2020. elektroniskā saskaņošana |
|   |   |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Labklājības ministrija, Veselības ministrija  |
|    | un Latvijas Brīvo arodbiedrību savienība |
|   |   |   |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Iekšlietu ministrijas un Veselības ministrijas |   |
|    |   |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Pēc pastiprinātās iepriekšējās darbības pārbaudes veikšanas Valsts drošības dienests savas kompetences ietvaros sniedz atzinumu darba devējam par to, vai persona ir uzskatāma par piemērotu darbam kādā no šā panta trešajā daļā minētajām jomām. Papildus šā panta otrajā daļā noteiktajam darba devējs neslēdz darba līgumu, pārtrauc darba tiesiskās attiecības vai uz laiku atstādina no darba pienākumu pildīšanas personu, ja ir saņemts negatīvs Valsts drošības dienesta atzinums. | **Iekšlietu ministrija** Projekta 1.pantā tiek piedāvāts izteikt likuma “Par aviāciju” 57.1 panta ceturto daļu šādā redakcijā: “Pēc pastiprinātās iepriekšējās darbības pārbaudes veikšanas Valsts drošības dienests savas kompetences ietvaros sniedz atzinumu darba devējam par to, vai persona ir uzskatāma par piemērotu darbam kādā no šā panta trešajā daļā minētajām jomām.” Turklāt projektā tiek piedāvāts likuma “Par aviāciju” 57.1 panta piekto daļu izteikt šādā redakcijā: “Papildus šā panta otrajā daļā noteiktajam darba devējs neslēdz darba līgumu, pārtrauc darba tiesiskās attiecības vai uz laiku atstādina no darba pienākumu pildīšanas personu, ja ir saņemts negatīvs Valsts drošības dienesta atzinums.”Lasot šīs normas kopsakarā, ir secināms, ka minētās normas nosaka Valsts drošības dienestu par kompetento un atbildīgo iestādi, kas lemj jautājumu par personas atbilstību attiecīgajām darbam un būtībā arī par pieņemšanu darbā, atstādināšanu vai atlaišanu no darba. Vēršam uzmanību, ka Komisijas 2019.gada 23.janvāra īstenošanas regulas (ES) 2019/103 par Īstenošanas regulas (ES) 2015/1998 grozījumiem, kas attiecas uz dažu aviācijas drošības pasākumu precizēšanu, saskaņošanu un vienkāršošanu, kā arī pastiprināšanu, 26.punkts nosaka, ka saskaņā ar piemērojamajiem Eiropas Savienības noteikumiem un dalībvalstu tiesību aktiem pastiprinātā iepriekšējās darbības pārbaudē vismaz iegūst izlūkdatus un citu attiecīgu valstu kompetentajām iestādēm pieejamu informāciju, kas tiek uzskatīta par attiecināmu, lai noteiktu personas piemērotību darbam jomā, kurā nepieciešama pastiprināta iepriekšējās darbības pārbaude.Ņemot vērā Komisijas 2015.gada 5.novembra īstenošanas regulas (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – Regula Nr.2015/1998), Pielikuma 1.0.1.apakšpunktu un likuma “Par aviāciju” 31.1 un 57.1 pantu, Valsts drošības dienests nav uzskatāms par darba devēju, kas saskaņā ar Regulas Nr.2015/1998 Pielikuma 11.1.apakšpunktu lemj jautājumu par personas pieņemšanu darbā vai kam būtu kompetence lemt jautājumu par personas atlaišanu vai atstādināšanu likuma “Par aviāciju” 57.1 panta ietvaros.Ņemot vērā minēto, ir attiecīgi jāprecizē projekta 1.pants, paredzot Valsts drošības dienestam atzinuma sniegšanu savas kompetences ietvaros, nelemjot pēc būtības jautājumu par personas atbilstību amatam, vai par tās pieņemšanu darbā, atstādināšanu vai atlaišanu no darba. | **Iebildums ņemts vērā** | Precizēta projekta 57.1panta ceturtā un sestā daļa:Pēc pastiprinātās iepriekšējās darbības pārbaudes veikšanas Valsts drošības dienests savas kompetences ietvaros sniedz atzinumu darba devējam par to, vai persona ir sekmīgi izturējusi pastiprināto iepriekšējās darbības pārbaudi.Papildus šā panta otrajā daļā noteiktajam darba devējs neslēdz darba līgumu, izbeidz darba tiesiskās attiecības vai uz laiku atstādina no darba pienākumu pildīšanas personu, ja ir saņemts negatīvs Valsts drošības dienesta atzinums. |
| 2. | Darba devējs veic standarta iepriekšējās darbības pārbaudi Komisijas 2015.gada 5.novembra īstenošanas regulā (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, (turpmāk – regula Nr.2015/1998) noteiktajām personām un personām, kuras veiks darba pienākumus aeronavigācijas objektos, ievērojot Komisijas 2011.gada 17.oktobra īstenošanas regulu (EK) Nr.1035/2011, ar ko nosaka kopīgas prasības aeronavigācijas pakalpojumu sniegšanai un groza regulas (EK) Nr.482/2008 un (ES) Nr.691/2010, regulas Nr.2015/1998 pielikuma 11.1.3.punkta a), b) un c) apakšpunktā un 11.1.4.punktā noteiktajā apjomā. | **Tieslietu ministrija** 1. Lūdzam likumprojektā izteiktajā likuma “Par aviāciju” (turpmāk – Likums) 57.1 pantā identificēt visas Komisijas 2015. gada 5. novembra regulas (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – Regula 2015/1998) un Komisijas 2011. gada 17. oktobra īstenošanas regulas (EK) Nr. 1035/2011, ar ko nosaka kopīgas prasības aeronavigācijas pakalpojumu sniegšanai un groza regulas (EK) Nr. 482/2008 un (ES) Nr. 691/2010, prasības, kas jāievēro darba devējam, tādējādi atvieglojot likumprojekta piemērošanu praksē.Vienlaikus norādām, ka nav saprotams, kāpēc atsauce uz Regulas 2015/1998 piemērošanu norādīta divas reizes. Attiecīgi lūdzam precizēt likumprojektu vai skaidrot tā piemērošanu. | **Panākta vienošanās elektroniskās saskaņošanas laikā**Likuma “Par aviāciju” 57.1 pantā un uz tā pamata izdotajos Ministru kabineta 2013.gada 30.jūlija noteikumos Nr.460 “Iepriekšējās darbības pārbaudes veikšanas kārtība un lidostas caurlaides izsniegšanas un anulēšanas kārtība” (noteikumi Nr.460) ir norādīts precīzs darba devēja pienākumu apjoms, standarta iepriekšējās darbības pārbaudes veikšanai, lai novērstu situāciju, kad regulas normas tiek dažādi interpretētas.Minētā likuma norma ir spēkā kopš 2013.gada un līdz šim nav radījusi sarežģījumus darba devējiem, praksē piemērojot iepriekšējās darbības pārbaudes.To darba devēju loks, kuriem jāveic personu, kas minētas likuma “Par aviāciju” 57.1 panta pirmajā daļā, standarta iepriekšējas darbības pārbaudes, ir ierobežots, un šie darba devēji nodarbina amatpersonas – aviodrošības vadītājus, kuru pienākums ir pārzināt piemērojamās Latvijas Republikas normatīvo aktu un Eiropas Savienības regulu normas, kā arī nodrošināt to izpildi savos uzņēmumos. Turklāt Civilās aviācijas aģentūra sniedz skaidrojumu par regulas normu piemērošanu visu darba devēju atbildīgajām amatpersonām ikvienā gadījumā, kad uz darba devējiem attiecināmās normas tiek grozītas. Prasības, kas jāievēro darba devējam veicot standarta iepriekšējās darbības pārbaudes ir noteiktas:1) regulas Nr.2015/1998 (kas grozīta ar regulu 2019/103 un regulu 2019/1583) pielikuma 1.2.3.1., 1.2.3.3., 1.2.7.2., 6.3.1.3., 6.4.1.3., 11.1., 11.5.1, 11.5.4.punktā un 11.6.3.5.punkta a) apakšpunktā;2) Komisijas Īstenošanas lēmuma C(2015) 8005 (klasificēts) 1.2.2. un 1.2.3.apakšpunktā.Ja likumprojektā identificētu visas piemērojamās regulas normas, likumprojekts būtu komplicēts un darba devējiem būtu grūtāk apzināt savu pienākumu apjomu, kā arī radītu neskaidrību darba devējiem.Likumprojekts (likuma “Par aviāciju” 57.1 panta pirmā daļa) nosaka arī, kādā apjomā darba devējam ir jāveic standarta iepriekšējās darbības pārbaudi - regulas Nr.2015/1998 pielikuma 11.1.3.punkta a), b) un c) apakšpunktā un 11.1.4.punktā noteiktajā apjomā.Likumprojektā ir noteikta iepriekšējās darbības pārbaudes secība Latvijas Republikā, kas regulā Nr.2015/1998 nav atrunāta, jo dalībvalstīs tā ir tā atšķirīga.Likumprojekts precizē (likuma “Par aviāciju” 57.1 panta otrā un trešā daļa) darba devēju pienākumu apjomu.Likumprojektā (likuma “Par aviāciju” 57.1 panta trešajā daļā) ir izklāstīts, atsaucoties uz konkrētām regulas Nr.2015/1998 normām, ka darba devējs veic standarta iepriekšējās darbības pārbaudi, un pēc tam nosūta datus Valsts drošības dienestam regulas Nr.2015/1998 pielikuma 11.1.3.punkta d) apakšpunktā noteiktās pastiprinātās iepriekšējās darbības pārbaudes veikšanai.Likuma “Par aviāciju” 57.1 panta normā, kas ir spēkā no 2013. gada marta līdz šim par iepriekšējās darbības pārbaudes veikšanu bija atbildīgs darba devējs.Valsts drošības iestādes veica tikai atsevišķu personāla kategoriju papildus pārbaudes, vadoties no apsvērumiem, ka šīs personas, veicot savus darba pienākumus, var tieši ietekmēt aviācijas drošības sistēmas funkcionēšanu.Šobrīd, atbilstoši regulas Nr.2015/1998 grozījumiem izstrādātajā likumprojektā, Valsts drošības dienestam jāveic pastiprināta pārbaude ievērojami lielākam personu lokam. | Darba devējs veic standarta iepriekšējās darbības pārbaudi Komisijas 2015.gada 5.novembra īstenošanas regulā (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, (turpmāk – regula Nr.2015/1998) noteiktajām personām un personām, kuras veiks darba pienākumus aeronavigācijas objektos, ievērojot Komisijas 2011.gada 17.oktobra īstenošanas regulu (EK) Nr.1035/2011, ar ko nosaka kopīgas prasības aeronavigācijas pakalpojumu sniegšanai un groza regulas (EK) Nr.482/2008 un (ES) Nr.691/2010, regulas Nr.2015/1998 pielikuma 11.1.3.punkta a), b) un c) apakšpunktā un 11.1.4.punktā noteiktajā apjomā. |
| 3. | Pēc standarta iepriekšējās darbības pārbaudes veikšanas regulas Nr.2015/1998 pielikuma 11.1.3.punkta a), b) un c) apakšpunktā un 11.1.4.punktā noteiktajā apjomā darba devējs nosūta datus par šā panta pirmajā daļā minētajām personām, uz kurām neattiecas šā panta otrās daļas nosacījumi, Valsts drošības dienestam regulas Nr.2015/1998 pielikuma 11.1.3.punkta d) apakšpunktā noteiktās pastiprinātās iepriekšējās darbības pārbaudes veikšanai, ja:…..5) personai ir administratora tiesības vai neierobežota un neuzraudzīta piekļuve kritiskām informācijas un komunikāciju tehnoloģiju sistēmām, kā arī datiem, kurus izmanto civilās aviācijas drošībā saskaņā ar valsts civilās aviācijas drošības programmu, vai datiem, kas identificēti saskaņā ar regulas Nr.2015/1998 pielikuma 1.7.3. punktā noteikto riska novērtējumu. | **Tieslietu ministrija** 2. Likumprojektā cita starpā norādīta atsauce uz Regulas 2015/1998 pielikuma 1.7.3. un 11.1.3. apakšpunkta d) apakšpunktu.Norādām, ka ne Regulas 2015/1998 pielikumā, ne Komisijas 2019. gada 23. janvāra Īstenošanas regulā (ES) 2019/103 par Īstenošanas regulas (ES) 2015/1998 grozījumiem, kas attiecas uz dažu aviācijas drošības pasākumu precizēšanu, saskaņošanu un vienkāršošanu, kā arī pastiprināšanu (turpmāk – Grozošā Regula) nav atrodams pielikuma 1.7.3. apakšpunkts. Ievērojot minēto, lūdzam precizēt likumprojektu, attiecīgi papildinot arī likumprojekta anotācijas V sadaļas 1. tabulu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 55. punktam. | **Panākta vienošanās elektroniskās saskaņošanas laikā**Papildināts projekta anotācijas I sadaļas 2.punts.Likumprojektā (likuma “Par aviāciju” 57.1 panta trešās daļas 5.punktā) ir atsauce uz regulas Nr.2015/1998 pielikuma 1.7.3.apakšpunktu.Regulas Nr.2015/1998 pielikums ir papildināts ar 1.7.3.punktu ar Komisijas 2019. gada 25. septembra Īstenošanas regulas (ES) 2019/1583, ar ko attiecībā uz kiberdrošības pasākumiem groza Īstenošanas regulu (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, 1.pantu. | Pēc standarta iepriekšējās darbības pārbaudes veikšanas regulas Nr.2015/1998 pielikuma 11.1.3.punkta a), b) un c) apakšpunktā un 11.1.4.punktā noteiktajā apjomā darba devējs nosūta datus par šā panta pirmajā daļā minētajām personām, uz kurām neattiecas šā panta otrās daļas nosacījumi, Valsts drošības dienestam regulas Nr.2015/1998 pielikuma 11.1.3.punkta d) apakšpunktā noteiktās pastiprinātās iepriekšējās darbības pārbaudes veikšanai, ja:…..5) personai ir administratora tiesības vai neierobežota un neuzraudzīta piekļuve kritiskām informācijas un komunikāciju tehnoloģiju sistēmām, kā arī datiem, kurus izmanto civilās aviācijas drošībā saskaņā ar valsts civilās aviācijas drošības programmu, vai datiem, kas identificēti saskaņā ar regulas Nr.2015/1998 pielikuma 1.7.3. punktā noteikto riska novērtējumu. |
| 4. | Darba devējs neslēdz darba līgumu, pārtrauc darba tiesiskās attiecības ar šā panta pirmajā daļā minēto personu vai uz laiku to atstādina no darba pienākumu pildīšanas, ja standarta iepriekšējās darbības pārbaudes laikā ir konstatēts, ka persona:1) ir sniegusi nepatiesu informāciju par savu identitāti vai iepriekšējo nodarbošanos pēdējo piecu gadu laikā;2) ir sodīta par tīša noziedzīga nodarījuma izdarīšanu, — pirms sodāmība nav dzēsta vai noņemta;3) tiek apsūdzēta par tīša noziedzīga nodarījuma izdarīšanu;4) nav iesniegusi darba devējam atzinumu par personas veselības stāvokļa atbilstību veicamajam darbam vai ir saņemts negatīvs šajā punktā minētais atzinums;5) ir administratīvi sodīta par ieroču, munīcijas, speciālo līdzekļu un pirotehnisko izstrādājumu aprites kārtības pārkāpšanu, alkoholisko dzērienu, narkotisko vai citu apreibinošu vielu iespaidā izdarītiem pārkāpumiem, par sīko huligānismu vai par ļaunprātīgu nepakļaušanos policijas iestādes darbinieka likumīgam rīkojumam vai prasībai, kamēr nav pagājis gads pēc administratīvā soda izpildes. | **Tieslietu ministrija** 3. Vēršam uzmanību, ka likumprojektā izteiktais Likuma 57.1 pants ietver ierobežojumu privātpersonu tiesībām uz nodarbošanos. Attiecīgi lūdzam likumprojekta anotācijā sniegt izvērstu skaidrojumu attiecīgā regulējuma atbilstībai samērīguma principam vai izslēgt to. Īpaši lūdzam izvērtēt, vai likumprojektā izteiktais Likuma 57.1 panta otrās daļas 3) apakšpunkta kritērijs “tiek apsūdzēta par tīša noziedzīga nodarījuma izdarīšanu” atbilst Satversmes tiesas 2019. gada 23. decembra sprieduma lietā Nr. 2019‑08‑01 “Par Saeimas kārtības ruļļa 17. panta otrās daļas un 19. panta atbilstību Latvijas Republikas Satversmes 92. panta otrajam teikumam un 101. panta pirmajam teikumam” ietvertajiem secinājumiem, nepieciešamības gadījumā izslēdzot minēto normu. | **Iebildums ņemts vērā**Izslēgts projektā izteiktais likuma “Par aviāciju” 57.1 panta otrās daļas 3.punkts. Papildināts projekta anotācijas I sadaļas 2.punts.Izvērtējot likuma “Par aviāciju” 57.1 panta ceturtās daļas 3.punktu (likumprojektā izteiktais likuma “Par aviāciju” 57.1 panta otrās daļas 3.punkts), tika konstatēts, ka minētā norma ir pretrunā Latvijas Republikas Satversmes 92.panta otrajam teikumam, jo ikviens uzskatāms par nevainīgu, iekams viņa vaina nav atzīta saskaņā ar likumu. Satversmes tiesa ir norādījusi, ka nevainīguma prezumpcijas princips liedz pret personu izturēties tā, it kā būtu pierādīts, ka tā izdarījusi noziedzīgu nodarījumu. Nevainīguma prezumpcijas princips kriminālprocesā prasa nodrošināt personai tiesības tikt uzskatītai par nevainīgu izvirzītajās apsūdzībās līdz brīdim, kad ar spēkā stājušos tiesas spriedumu tiek atzīta personas vaina. Tādēļ minētā norma no likumprojekta ir izslēgta.Eiropas Parlamenta un Padomes 2008. gada 11. marta Regulas (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 3.panta 15.punktā ir dota sekojoša definīcija: “iepriekšējās darbības pārbaude” ir personas identitātes pārbaude, tostarp jebkuras sodāmības pārbaude, kā daļa no izvērtējuma, vai personai atļaujama iekļūšana ierobežotas iekļuves drošības zonās bez pavadījuma. Līdzīga termina “iepriekšējās darbības pārbaude” definīcija ir dota regulas Nr.2015/1998 pielikuma 6.C2.papildinājumā.Iepriekšējās darbības pārbaude ir viens no drošības pasākumu kopuma, kura uzdevums ir sasniegt Regulas (EK) Nr. 300/2008 1. pantā definēto mērķi - civilās aviācijas aizsardzību no nelikumīgas iejaukšanās darbībām, kas apdraud civilās aviācijas drošību. Šā drošības pasākuma mērķis ir pieņemamā apmērā samazināt iespējamību, ka persona, ko pieņem darbā, un kurai ir brīva pieeja civilās aviācijas infrastruktūrai, neapdraud tās darbību, personu dzīvību utt.Līdz ar to likuma “Par aviāciju” 57.1 pants ietver ierobežojumu privātpersonu tiesībām uz nodarbošanos, ja tās nav sekmīgi izturējušas iepriekšējās darbības pārbaudi.Kā izriet no iepriekšējās darbības pārbaudes definīcijas, jebkuras sodāmības pārbaude ir tikai viena daļa no personas izvērtējuma. Darba devēja pienākums ir pārbaudīt pretendenta, kas pretendē uz amatu, kas minēts likuma “Par aviāciju” 57.1 panta pirmajā daļā, sniegto informāciju, regulas Nr.2015/1998 pielikuma 11.1.3. un 11.1.4.punktā noteiktajā apjomā.Savukārt regulas Nr.2015/1998 pielikuma 11.1.6.punktā (kas grozīts ar regulas Nr.2019/103 1.pantu) noteikts, kādos gadījumos ir uzskatāms, ka persona nav izturējusi iepriekšējās darbības pārbaudi, tai skaitā, ja nav gūta pārliecība par indivīda uzticamību.Ja darba devējs veic pārbaudi un konstatē, ka persona ir sniegusi savam potenciālajam darba devējam nepatiesu informāciju, darba devējs nevar gūt pārliecību par tās uzticamību. Tā var būt nepatiesa informācija par amata pretendentam nepieciešamo kvalifikāciju, iepriekšējām darba vietām, iemesliem to atstāšanai, u.c. Likumprojekta norma paredz darba devējam iespēju pārtraukt darba tiesiskās attiecības ar likuma “Par aviāciju” 57.1 panta pirmajā daļā minēto personu vai uz laiku to atstādina no darba pienākumu pildīšanas, lai izvērtētu attiecināmos apstākļus. Līdz regulas Nr.2019/103 pieņemšanai Eiropas Savienības līmenī nebija noteikti vienoti personu diskvalificējoši kritēriji, t.i. kādos gadījumos ir uzskatāms, ka persona nav izturējusi iepriekšējās darbības pārbaudi.Regulas Nr.2015/1998 pielikuma 11.0.9.punktā (kas grozīts ar regulas Nr.2019/103 1.pantu) noteikts, ka nosakot indivīda uzticamību dalībvalstīm jāņem vērā vismaz: a) Eiropas Parlamenta un Padomes Direktīvas (ES) 2016/681 II pielikumā norādītos pārkāpumus; un b) Eiropas Parlamenta un Padomes Direktīvā (ES) 2017/541 norādītos teroristiskos nodarījumus. Nodarījumus, kas uzskaitīti regulas Nr.2015/1998 pielikuma 11.0.9.punkta b) apakšpunktā, uzskata par diskvalificējošiem noziegumiem.Direktīvās nav norādīts precīzs nodarījumu sastāvs, sankciju sliekšņi u.c. Abās Direktīvās uzskaitītie pārkāpumi mūsu tiesību sistēmā kvalificējas vai nu kā noziedzīgi nodarījumi (dažādas smaguma pakāpes) vai arī kā administratīvie pārkāpumi.Tādēļ likumprojektā saglabātas normas, kas nosaka, ka darba devējs neslēdz darba līgumu, pārtrauc darba tiesiskās attiecības ar likuma “Par aviāciju” 57.1 panta pirmajā daļā minēto personu vai uz laiku to atstādina no darba pienākumu pildīšanas, ja standarta iepriekšējās darbības pārbaudes laikā ir konstatēts, ka persona:1) ir sodīta par tīša noziedzīga nodarījuma izdarīšanu, — pirms sodāmība nav dzēsta vai noņemta;2) ir administratīvi sodīta par ieroču, munīcijas, speciālo līdzekļu un pirotehnisko izstrādājumu aprites kārtības pārkāpšanu, alkoholisko dzērienu, narkotisko vai citu apreibinošu vielu iespaidā izdarītiem pārkāpumiem, par sīko huligānismu vai par ļaunprātīgu nepakļaušanos policijas iestādes darbinieka likumīgam rīkojumam vai prasībai, kamēr nav pagājis gads pēc administratīvā soda izpildes.  | Darba devējs neslēdz darba līgumu, izbeidz darba tiesiskās attiecības ar šā panta pirmajā daļā minēto personu vai uz laiku to atstādina no darba pienākumu pildīšanas, ja standarta iepriekšējās darbības pārbaudes laikā ir konstatēts, ka persona:1) ir sniegusi nepatiesu informāciju par savu identitāti vai iepriekšējo nodarbošanos pēdējo piecu gadu laikā;2) ir sodīta par tīša noziedzīga nodarījuma izdarīšanu, — pirms sodāmība nav dzēsta vai noņemta;3) nav iesniegusi darba devējam atzinumu par personas veselības stāvokļa atbilstību veicamajam darbam vai ir saņemts negatīvs šajā punktā minētais atzinums;4) ir administratīvi sodīta par ieroču, munīcijas, speciālo līdzekļu un pirotehnisko izstrādājumu aprites kārtības pārkāpšanu, alkoholisko dzērienu, narkotisko vai citu apreibinošu vielu iespaidā izdarītiem pārkāpumiem, par sīko huligānismu vai par ļaunprātīgu nepakļaušanos policijas iestādes darbinieka likumīgam rīkojumam vai prasībai, kamēr nav pagājis gads pēc administratīvā soda izpildes. |
| 5. | Pēc pastiprinātās iepriekšējās darbības pārbaudes veikšanas Valsts drošības dienests savas kompetences ietvaros sniedz atzinumu darba devējam par to, vai persona ir uzskatāma par piemērotu darbam kādā no šā panta trešajā daļā minētajām jomām. | **Tieslietu ministrija** 4. Lūdzam likumprojektā izteiktajā Likuma 57.1 panta ceturtajā daļā norādīt Valsts drošības dienesta pienākuma īstenošanas termiņu, tādējādi nodrošinot, ka pienākums tiks īstenots. Tāpat norādām, ka minētajā likumprojekta vienībā ietverta atsauce uz Likuma 57.1 panta trešajā daļā norādītajām jomām. Vēršam uzmanību, ka attiecīgās normas trešajā daļā nav skaidri identificējamas noteiktas jomas. Ievērojot minēto, lūdzam precizēt likumprojektu. | **Panākta vienošanās elektroniskās saskaņošanas laikā**Atbilstoši regulas Nr.2015/1998 pielikuma 11.1.3.punkta d) apakšpunktam (kas grozīts ar regulas Nr.2019/103 1.pantu) Valsts drošības dienesta pienākums ir iegūt un pārbaudīt attiecināmo informāciju, lai noteiktu personas piemērotību darbam jomā, kurā nepieciešama pastiprināta iepriekšējās darbības pārbaude.Šis ir process, kura gaitu iepriekš nav iespējams prognozēt.Saprotams, ka lielajam vairumam personu pārbaude tiks veikta īsā termiņā, bet atsevišķām personām pārbaude varētu ieilgt vairāku iemeslu dēļ. Piemēram – ja jāpieprasa un jāanalizē informācija no ārvalstu partnerdienestiem (sk. regulas Nr.2015/1998 pielikuma 11.1.6.punktu, kas grozīts ar regulas Nr.2019/103 1.pantu), vai arī, ja pieejamā informācija norāda uz to, ka iestādei savas kompetences ietvaros ir jāveic personas padziļināta pārbaude. | Precizēta likumprojektā izteiktā 57.1 panta ceturtā daļa: Pēc pastiprinātās iepriekšējās darbības pārbaudes veikšanas Valsts drošības dienests savas kompetences ietvaros sniedz atzinumu darba devējam par to, vai persona ir sekmīgi izturējusi pastiprināto iepriekšējās darbības pārbaudi. |
| 6. | Iepriekšējās darbības pārbaudes veikšanas kārtību, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtību nosaka Ministru kabinets.”. | **Tieslietu ministrija** 5. Vēršam uzmanību, ka ar likumprojektu saturiski līdzīgs pilnvarojums no panta piektās daļas pārvietots uz septīto daļu, attiecīgi padarot spēkā esošos Ministru kabineta noteikumus par spēku zaudējušiem. Uzskatām, ka pilnvarojumu atstājot pašreizējā Likuma vienībā un grozot attiecīgo Ministru kabineta noteikumu saturu, iespējams izvairīties no jaunu Ministru kabineta noteikumu izstrādes. Ievērojot minēto, lūdzam precizēt likumprojektu. | **Iebildums ņemts vērā** | Likumprojektā izteiktā likuma “Par aviāciju” 57.1 panta septītā daļa pārcelta uz piekto daļu:Iepriekšējās darbības pārbaudes veikšanas kārtību, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtību nosaka Ministru kabinets. |
| 7. | Darba devējs neslēdz darba līgumu, pārtrauc darba tiesiskās attiecības ar šā panta pirmajā daļā minēto personu vai uz laiku to atstādina no darba pienākumu pildīšanas, ja standarta iepriekšējās darbības pārbaudes laikā ir konstatēts, ka persona:…..4) nav iesniegusi darba devējam atzinumu par personas veselības stāvokļa atbilstību veicamajam darbam vai ir saņemts negatīvs šajā punktā minētais atzinums; | **Tieslietu ministrija** 6. Lūdzam likumprojekta anotācijas I sadaļas 2. punktā izvērsti pamatot regulējuma par psihiski traucējumiem un alkohola, narkotisko, psihotropo vai citu psihoaktīvu vielu atkarības izslēgšanu no Likuma atbilstoši instrukcijas 14. punktam.**Veselības ministrija**Spēkā esošā likuma “Par aviāciju” (turpmāk – Likums) 57.1 panta ceturtās daļas 4. un 5. punkts paredz, ka darba devējs neslēdz darba līgumu, pārtrauc darba tiesiskās attiecības ar personu vai uz laiku atstādina no darba pienākumu pildīšanas personu, kurai diagnosticēti psihiski traucējumi, un personu, kurai diagnosticēta alkohola, narkotisko, psihotropo vai citu psihoaktīvu vielu atkarība.Projekts paredz izteikt jaunā redakcijā Likuma 57.1 pantu, tai skaitā, nosakot, ka darba devējs neslēdz darba līgumu, pārtrauc darba tiesiskās attiecības ar šā panta pirmajā daļā minēto personu vai uz laiku to atstādina no darba pienākumu pildīšanas, ja standarta iepriekšējās darbības pārbaudes laikā ir konstatēts, ka persona nav iesniegusi darba devējam atzinumu par personas veselības stāvokļa atbilstību veicamajam darbam vai ir saņemts negatīvs šajā punktā minētais atzinums. Vienlaikus projekta anotācijā nav sniegts pamatojums minētājām izmaiņām, bet paredzēts izstrādāt Ministru kabineta noteikumu projektu “Grozījumi Ministru kabineta 2009. gada 10. marta noteikumos Nr. 219 “Kārtība, kādā veicama obligātā veselības pārbaude””. Minētajos noteikumos ir iekļautas tiesību normas attiecībā uz obligātajām veselības pārbaudēm nodarbinātajiem, kuru veselības stāvokli ietekmē vai var ietekmēt veselībai kaitīgie darba vides faktori, un tiem nodarbinātajiem, kuriem darbā ir īpaši apstākļi.Ņemot vērā minēto, lūdzam papildināt projekta anotāciju, iekļaujot pamatojumu projektā iekļautajai Likuma 57.1 panta otrās daļas 4. punkta redakcijai, kā arī informāciju par plānotajām veselības pārbaudēm darbiniekiem un personām, kuras paredzēts nodarbināt. | **Iebildums ņemts vērā**Papildināts projekta anotācijas I sadaļas 2.punts.Iepriekšējās darbības pārbaude ir vērsta uz to, lai gūtu pārliecību par to, ka persona neveiks tīšu noziedzīgu nodarījumu.Savukārt persona, kurai diagnosticēti psihiski traucējumi un atkarības, kā arī persona, kurai ir citi veselības traucējumi, var apdraudēt sevi un citus, strādājot civilās aviācijas lidlaukā pie gaisa kuģiem un citiem transporta nozarē esošiem paaugstinātas bīstamības avotiem, un veselībai kaitīgos darba vides apstākļos un darbā kurā ir īpaši apstākļi (piemēram – veicot darbus gaisa kuģa dzinēja tuvumā vai gaisa kuģu dzinēju radīts troksnis, kas pārsniedz augstāko trokšņa iedarbības ekspozīcijas vērtību).Likuma “Par aviāciju” 57.1 panta ceturtās daļas 4. un 5.punkts noteic, ka darba devējs neslēdz darba līgumu, pārtrauc darba tiesiskās attiecības ar personu vai uz laiku atstādina no darba pienākumu pildīšanas personu, kurai diagnosticēti psihiski traucējumi, diagnosticēta alkohola, narkotisko, psihotropo vai citu psihoaktīvu vielu atkarība. Minēto normu darbības laikā netika konstatēti gadījumi, kad darba devējs būtu piemērojis minētās normas.Minēto normu saturs ir neprecīzs, un nav vērsts uz to, lai darba devējs gūtu pārliecību par darba pretendenta veselības stāvokļa atbilstību darbam veselībai kaitīgos darba vides apstākļos un īpašos apstākļos.Patlaban ieviestā prakse paredz, ka pretendents, kas pretendē uz amatu, kas minēts likuma “Par aviāciju” 57.1 panta pirmajā daļā, iesniedz izziņu par traucējumu un atkarību neesamību, un tā kā Latvijas Republikā vēl līdz šim nav ieviests centralizēts reģistrs, praksē šī izziņa nozīmē tikai to, ka konkrētā persona nav vērsusies konkrētā ārstniecības iestādē ar šāda rakstura sūdzībām, kā arī nav saņēmusi ārstēšanu šajā iestādē.Izvērtējot minētās normas tika konstatēts, ka likuma “Par aviāciju” 57.1 panta ceturtās daļas 4. un 5.punkts ir pretrunā Latvijas Republikas Satversmes 96.pantam, kas nosaka, ka ikvienam ir tiesības uz privātās dzīves neaizskaramību un Pacientu tiesību likuma 10. pantam. Tādēļ minētās tiesību normas nav ietvertas likumprojektā.Tā piemēram, saskaņā ar Starptautiskā statistiskā slimību un veselības problēmu klasifikācijā norādīto, “Psihiski traucējumi” ietver arī tādus pārejošus stāvokļus, kuri nebūtu uzskatāmi par ierobežojumu personas tiesībām ieņemt noteiktu amatu. Pie tādiem psihiskiem traucējumiem varētu pieskaitīt, piem., depresīvu epizodi, reakciju uz smagu stresu un adaptācijas traucējumus, akūtu stresa reakciju, neprecizētu reakciju uz smagu stresu, psihiskus un uzvedības traucējumus pēcdzemdību periodā, u.c. Atbilstoši Pacientu tiesību likuma 10.panta pirmajai un otrajai daļai informācija, kas attiecas uz identificētu vai identificējamu pacientu, ir aizsargājama saskaņā ar fizisko personu datu aizsardzību regulējošiem normatīvajiem aktiem un informāciju par pacientu drīkst izpaust tikai ar viņa rakstveida piekrišanu vai gadījumos, kas noteikti Pacientu tiesību likumā.Darba devēja pienākums būtu veikt ikviena darba pretendenta veselības pārbaudi, ja persona tiks nodarbināta bīstamos darbos, kur pastāv augsts nelaimes gadījumu risks nodarbinātajam vai apkārtējiem, un veselībai kaitīgos darba vides apstākļos un darbā kurā ir īpaši apstākļi.Kā arī, ņemot vērā to, ka personas veselības stāvoklim ir jāatbilst veicamajam darbam, ko tā veic, likumprojektā ir ietverta norma (likuma “Par aviāciju” 57.1 panta otrās daļas 3.punkts), kas nosaka, ka darba devējs neslēdz darba līgumu, izbeidz darba tiesiskās attiecības ar likuma “Par aviāciju” 57.1 panta pirmajā daļā minēto personu vai uz laiku to atstādina no darba pienākumu pildīšanas, ja standarta iepriekšējās darbības pārbaudes laikā ir konstatēts, ka persona nav iesniegusi darba devējam atzinumu par personas veselības stāvokļa atbilstību veicamajam darbam vai ir saņemts negatīvs šajā punktā minētais atzinums.Lai minēto normu varētu piemērot praksē ir nepieciešams izdarīt grozījumus Ministru kabineta 2009.gada noteikumos Nr.219 “Kārtība, kādā veicama obligātā veselības pārbaude”.Ir jānosaka prasības pirmreizējās, periodiskās un ārpuskārtas (papildu) veselības pārbaudes veikšanai, lai pārliecinātos, ka nodarbinātā veselības stāvoklis atbilst veicamajam darbam.Patlaban šādas prasības ir spēkā tikai attiecībā uz gaisa kuģu apkalpes locekļiem, gaisa satiksmes vadības dispečeriem un gaisa kuģu tehniķiem, bet konkrētu prasību citām lidlaukos strādājošā personāla kategorijām nav. | Darba devējs neslēdz darba līgumu, izbeidz darba tiesiskās attiecības ar šā panta pirmajā daļā minēto personu vai uz laiku to atstādina no darba pienākumu pildīšanas, ja standarta iepriekšējās darbības pārbaudes laikā ir konstatēts, ka persona:…..3) nav iesniegusi darba devējam atzinumu par personas veselības stāvokļa atbilstību veicamajam darbam vai ir saņemts negatīvs šajā punktā minētais atzinums;  |
| 8. |  | **Tieslietu ministrija**7. Ņemot vērā Tieslietu ministrijas iebildumu, kas izteikts Ministru kabineta noteikumu projekta “Civilās aviācijas gaisa kuģu lidojumu apkalpes locekļu apmācību sniedzēju sertificēšanas kārtība” (VSS -78) laikā, lūdzam papildināt likumprojektu ar grozījumiem Likuma 31. panta trešajā daļā. | **Panākta vienošanās elektroniskās saskaņošanas laikā** | Sagatavots Ministru kabineta sēdes protokollēmuma projekts, kas paredz, ka Satiksmes ministrijai jānodrošina, ka divu gadu laikā pēc noteikumu projekta spēkā stāšanās tiks izvērtēts un nepieciešamības gadījumā precizēts likumā “Par aviāciju” 31.panta trešajā daļā noteiktā pilnvarojuma Ministru kabinetam un uz tā pamata izdoto normatīvo aktu atbilstība Ministru kabineta 2009.gada 3.februāra noteikumos Nr.108 “Normatīvo aktu projektu sagatavošanas noteikumi” noteiktajām juridiskās tehnikas prasībām. Minētais Ministru kabineta sēdes protokollēmuma projekts tiks iesniegts Ministru kabinetā vienlaikus ar Ministru kabineta noteikumu projektu “Civilās aviācijas gaisa kuģu lidojumu apkalpes locekļu apmācību sniedzēju sertificēšanas kārtība” (VSS -78). |

Civilās aviācijas aģentūras direktors M. Gorodcovs

Viesturs Gertners

Civilās aviācijas aģentūras

Normatīvo aktu nodaļas vecākais juriskonsults

tel.67830961

viesturs.gertners@caa.gov.lv